《灵溪观》
宋代·陈舜俞

灵溪流水碧潺湲，溪上清辉弟子园。
白叟荷锄春采药，黄冠敲磬夜朝元。
山中松叶堪为酒，路口桃花似有源。
自是游人无道骨，长生何必五千言。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。